AlexejDobrolubov/national_council_slovak_2010 huggingface dataset:
52. schôdza NR SR - 13.deň - A. dopoludnia
Dátum: 2026-06-12
Poslanec: Matejičková, Zuzana 
Druh vystúpenia: Vystúpenie s faktickou poznámkou

Ďakujem za slovo, pán podpredseda. Pán kolega Dej, sú veci, z ktorých podľa mňa by sme ako mladí ľudia v mnohom súhlasili a ja si tiež myslím, že ste mali v podstate konštruktívne aj racionálne vystupovanie v niektorých veciach, ale skôr ma tak zarazilo, že ste sa zamýšľali nad tým, ako sa môžu mladí ľudia zamýšľať nad tým, že vycestujú do zahraničia, že vôbec pôjdu do škôl alebo prípadne, že by tam aj chceli žiť. Ale však, čo je na tom zlé, že takto rozmýšľajú? Prečo by sme im to mali zakazovať? Veď to bol predsa princíp, demokracia, zmeny režimu, aby ľudia mohli vycestovať, žiť, aby vôbec mohli nejakým spôsobom vycestovať a zbierať životné skúsenosti a pozrite si štatistiky, ľudia sa húfne vracajú. Veď predsa, keď sa bavíme o tých číslach, za posledné dva roky, odkedy vyhral SMER demokratické voľby, tak sa prevyšuje počet ľudí v tisícoch, ktorí sa vracajú domov a patria tam aj mladí ľudia, mladí študenti, ktorí prišli po štúdiách naspäť na Slovensko žiť, pretože sa tu vytvárajú pracovné podmienky. A viete, v mnohých prípadoch je rozhodujúcim faktorom aj to, že ľudia nechcú odísť od rodín a už tie životné rozdiely sa na západe niekedy stierajú. A dokonca my sme spoločnosťou, ktorá chce vlastniť, ktorá si chce kupovať vlastné nehnuteľnosti. Nechceme žiť v podnájmoch, ako sa to v mnohých prípadoch na západe deje, že ľudia žijú v podnájmoch, menia miesto svojho pracoviska, ale tu je skôr iná zaužívaná tradícia, že je tu tá rodina a komunita pospolu. Ale viete, pán Day, keď sa bavíme napríklad o tom, že aj vy ste tu zostali ako mladý človek, tak mali ste takú kampaň aj zo strany svojich progresívnych influencerov, ktorí dnes sedia v europarlamente, že tu ani len nevyjde slnko, ak vyhrá SMER. No SMER vyhral, dokonca aj vy tu sedíte za tých 5000 € v parlamente.
52. schôdza NR SR - 13.deň - A. dopoludnia
Dátum: 2026-06-12
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pán poslanec Dej, ako ste povedali, že nebola matematika vaša silná stránka, aspoň ste sa k tomu priznali, lebo vy viacerí z Progresívneho Slovenska asi máte problémy s matematikou. Niektorí neviete asi napočítať ani do tri, lebo trikrát ste si nechávali preplácať faktúry zo štátnych peňazí. Pardon, prepáčte.
52. schôdza NR SR - 13.deň - A. dopoludnia
Dátum: 2026-06-12
Poslanec: Matejičková, Zuzana 
Druh vystúpenia: Vystúpenie s faktickou poznámkou

Ďakujem za slovo pán predsedajúci. Pán Hlina, ja si vás tiež vždy rada so záujmom vypočujem, rovnako ako Ďakujem za slovo, pán predsedajúci. Pán Hlina, ja si vás tiež už vždy rada so záujmom vypočujem. Rovnako ako vašu mamu, pani Mesterovú. Aj pani Mesterovú si so záujmom vypočujem, ale ja som trošku prekvapená, prečo ste poukázali na viacerých našich kolegov, pretože to nemalo vôbec žiadny súvis so zákonom, o ktorom sa tu hovorí, a k nemu ste nepovedali takmer nič, tak naozaj nechápem, mohli by ste nám to vysvetliť, prečo ste mali až takýto záujem vyjadrovať sa k smeráckym poslancom, pretože potom sa môžem aj ja vás pýtať, že za čo mali vás v OĽaNO, keď ste s karavanom prešli s Matovičom celé Slovensko, že za čo vás mal pán Matovič, za čo vás mali v KDH, pán Hlina, keď ste dopadli tak, ako ste dopadli, lebo najprv si treba povedať o sebe a o svojich stranách. My spolu diskutujeme. Je o nás známe, že nie každý má v SMER-e rovnaký názor. Napríklad pán Kaliňák aj Blaha často o tom hovoria, ale veď vy máte takého predsedu strany, ktorý bez milosti vylúčil svojich zakladateľov, len preto, že mali iný názor. Napríklad taká pani Cigániková alebo pán Sulík, však predsa v tej slávnej liberálnej strane, kde obhajujete slobodu prejavu, slobodu názorov, tak ste ich vylúčili len preto, že mali iný názor. Tak najprv si svojho pána Gröhlinga nejakým spôsobom dajte do poriadku, lebo vy ste v tej saské takí pozbieranci z rôznych skrachovaných strán. Ste tam strana influencerov, ktorí sem prídu raz za čas na jednu faktickú poznámku, ktorú si potom natočia a potom si idú čítať témy na Modrý koník a rýchlo utekajú z tohto pléna preč. Takže vás poprosím, pán Hlina, najprv začnite od seba, od svojej prvej rodnej strany, v ktorej ste vstúpili do politiky. Ďakujem pekne. Hej.
52. schôdza NR SR - 12.deň - B. popoludní
Dátum: 2026-06-11
Poslanec: Matejičková, Zuzana 
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Pán Pročko, vy ste povedali, že pre vás každý, koho uzná sudca vinného, je zločincom, tak či za takého človeka považujete aj pána Lipšica, lebo máte kolegu pána Grendela, ktorý pochádza ešte z jeho strany NOVA, ale vidím, že teraz nemáte podporu ani vlastných kolegov, pretože tu sedíte celkom sám a vás neprišli podporiť v tomto vašom plamennom vystúpení, pretože naozaj ste podľa mňa herecké eso, ktoré už v Markíze pôsobilo a ľudia ho milovali. Dokonca aj vo voľbách 2020 ste boli jedným z ľudí, ktorý získal úplne vysoký počet hlasov, ale ľudia zistili, čo ste zač, lebo v roku 2023 ste boli človek, ktorý mal najväčší prepad preferenčných krúžkov, takže ľudia postupne zistili, že nie je zabávač ako zabávač a ja ešte mám jednu otázku na vás, pán Pročko, lebo nám tu stále rôzne veci vykrikujete, či pizzeria Zbrojnica je vaša, lebo to je len taká otázka. Však ja viem, že zamestnávate ľudí aj pomáhate, ale údajne ste tiež žiadali počas covidu nejaké dotácie, tak či je to pravda. Ja sa len pýtam. Ďakujem pekne.
52. schôdza NR SR - 12.deň - A. dopoludnia
Dátum: 2026-06-11
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pročko, tak vaše vystúpenie bolo tiež ako z amerického filmu. Aj to všetko, čo ste tu predviedli, a mne sa zdá, že vy máte naopak vyoperovanú pamäť, keď sa tu takto pýtate nášho pána ministra. Lebo je zaujímavé, že si nespomínate na to stretnutie VCS, z ktorého bola zdesená aj pani Senka Čaputová, aj ostatní vysokí predstavitelia vtedajšej vlády, keď ich informovali o manipulovaní vyšetrovania, ale sedel tam vtedy aj pán minister Mikulec, aj tuším, že pani ministerka Kolíková. Len to sa vám teraz nehodí o tom hovoriť, pretože pravdepodobne máte vyoperovanú tú pamäť, zároveň si myslím, že máte vyoperované aj svedomie, lebo takto ste nevykrikovali, keď tí vyšetrovatelia, tí najlepší na svete, ktorí chceli kupovať lano, aby sa niektorí ľudia obesili. Vtedy ste nevykrikovali, že pani Antošovej, vyšetrovateľke z inšpekčného tímu, chceli zapáliť auto a o to, že ju chceli nakopať. Veď vtedy ste sa nevedeli tak rozčuľovať a zastať sa ženy vyšetrovateľky, ktorá nemala možnosť sem prísť a povedať, ako sa k nej správali. Viete, tak dosť sa tu používajú rôzne dehumanizačné výrazy na rôznych ľudí, aj na pána Kováčika, ktorého títo super vyšetrovatelia nazývali, že je Mobydick. Vtedy vám na ľudskej dôstojnosti nezáleží, pán Pročko, že to asi máte teda. Ja sa vás pýtam, to je len otázka, že či je to svedomie vyoperované, lebo vy, keď sa môžete takto pýtať, tak aj ja sa vás pýtam. Možno je to všetko v poriadku s vami. Ja neviem, len dúfam, že ste v poriadku, lebo ste sa naozaj veľmi rozohnili, ale možno to je len scéna z amerického filmu.
52. schôdza NR SR - 10.deň - B. popoludní
Dátum: 2026-06-09
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pán predseda. Pán kolega Baláš, pán predseda zdravotníckeho výboru. Dovolím si tvrdiť, že túto ťažkú zdravotnícku tému ste obsiahli a zdá najlepšie, ako sa dalo a dovolím si tvrdiť, že možno je to až nejakou čerešničkou na torte alebo takou bodkou za tým všetkým, čo sme spoločne absolvovali, ale najmä vy ako predseda zdravotníckeho výboru, pretože to neboli len rokovania na výbore alebo na Ministerstve zdravotníctva, ale aj na rôznych fórach, kde sme sa rozprávali s mnohými odborníkmi, ktorí desiatky rokov pôsobia v slovenskom zdravotníctve a vedia, čo slovenský pacient a slovenské rodiny v núdzi potrebujú. Práve preto si myslím, že aj to, že náš návrh zákona, § 88, kde sme sa snažili novelizovať a v podstate to rozprúdilo veľmi intenzívnu spoluprácu s Ministerstvom zdravotníctva na tom, aby sa celý sektor posadil za jeden stôl, čo si ty dokázal najlepšie, pán predseda výboru, pretože si vypočul, či už obchodné komisie, komory, farmafirmy, pediatrických lekárov, onkologických lekárov, ale aj všetkých a všetci sme sa na konci dňa zhodli najmä aj s kolegyňou aj s tebou, že na prvom mieste je pacient. Nie je to farmafirma, nie sú to peniaze, nie je to excelovská tabuľka, ale je to pacient, ktorý potrebuje liek, ktorý potrebuje pomoc. A treba hľadať čo najlepší kompromis v celej spoločnosti, čo priznali pacientske organizácie, ktoré sme sa snažili čo najlepšie vypočuť, pretože v mnohých prípadoch suplujú štát a podávajú pomocnú ruku tam, kde štát ani nedočiahne niekedy a práve to, že viac ako rok sme sa venovali jednotlivým organizáciám, tak sme ešte lepšie vedeli navnímať to, čo potrebujú a možno ešte dokončíme v ďalšej faktickej, prípadne v rozprave niektoré príbehy, ktoré sme spoločne prežili. Pani poslankyňa Bittó Cigániková, nech sa páči.
52. schôdza NR SR - 7.deň - B. popoludní
Dátum: 2026-06-03
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pani kolegyňa Števulová, ja som napokon veľmi rada, že máte toľko veľa času a že sa toľkokrát máte možnosť prihlásiť, pretože ukazujete svoju pravú progresívnu tvár a ten váš dvojaký kilometer, aký máte, pretože ste hovorili o šikanóznej žalobe. A niečo ako šikanózna väzba vám niečo hovorí, z ktorej ani niektorí ľudia nevyšli von, zostali mŕtvi, teraz dokonca pretočíte očami. No ale tie rozvrátené rodiny a tie ženy a matky tých jednotlivých mužov, ktorí odtiaľ viac nevyšli, po ktorých zostali deti, na tie si nespomeniete, hej? Čiže existuje len šikanózna žaloba voči pánovi šéfredaktorovi Aktualít, ale nebudete si spomínať na pána Krivočenka, nebudete hovoriť o pani Antošovej dnes napríklad na tlačovke o násilí na ženách. Napríklad ja som sa tam preto nezúčastnila, pretože vy sa zastávate len samé seba. Nedokážete to vôbec nejakým iným pojmom obsiahnuť. Vy len ten svoj progresivizmus, ktorý vidíte, ale keby ste sa pozreli na tie žaloby z iného uhla pohľadu, tak by ste možno zmenili názor, pretože aj šikanózna väzba bola veľmi nebezpečná, ktorou tu docieľovali vaši kolegovia, s ktorými sa ďalej spájate. Potom išli tučiť rôzne pumpy aj iné záležitosti. Takže pani Števulová, ešte raz sa prihláste do rozpravy a ešte raz si tu poplačte, aké tu máte zlé pracovné podmienky a ako tu nemôžete svoje deti ani len priniesť, pretože pri všetkej úcte, deti tu môžu byť, aj tu máte svoje dieťa a nie jediné. Dokonca je tu aj otec a neviem, koľko takýchto možností pracovných majú iné ženy na Slovensku na pracoviskách, keď tu môžu byť ich partneri celý deň na pracovisku. Dovolím si jeden komentár, lebo toto
52. schôdza NR SR - 7.deň - A2. dopoludnia
Dátum: 2026-06-03
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pani kolegyňa, škoda, že ste nezostali v tej konštruktívnej rovine, kde sme sa podľa mňa úplne zhodli a mali ste potrebu trošku hovoriť aj o iných témach, ale aj ja vyslovujem presvedčenie, že tento návrh zákona získa širokú podporu v parlamente a nielen cez prvé čítanie, pretože toto je téma, ktorá presahuje politické rozdiely a dokonca v spoločnosti je veľmi vítaná. Neviem, či ste zachytili aj jeden prieskum spoločnosti, ktorý v podstate obehol celé Slovensko a cez 70 % ľudí sa vyjadrilo, že víta tieto zmeny, s ktorými prichádza Ministerstvo pôdohospodárstva a samotný pán minister, pretože týranie zvierat a neetické množenie by všetci mali považovať za tému, ktorá patrí do minulosti. A tento návrh označujú mnohé inštitúcie ako veľmi prelomový. Takže ako povedal pán minister, ktorému rozhodne patrí poďakovanie za to, že s tým prišiel. A nemyslím si, že by sme mu mali hovoriť, kedy s tým má prísť, pretože s tým prišiel a budeme, a vidíte o tom, že aj rokujeme. Takže od 1. januára 27 skutočne, aby platil jasný zákaz takéhoto chovu zvierat, zavedú sa primerané regulačné opatrenia na obmedzenie takéhoto neetického správania sa, tak. Pani poslankyňa, verím, že to, ako ste vystúpili konštruktívne, tak sa to premietne aj vo vašom hlasovaní. Ďakujem pekne.
52. schôdza NR SR - 6.deň - B. popoludní
Dátum: 2026-06-02
Poslanec: Matejičková, Zuzana 
Druh vystúpenia: Vystúpenie s faktickou poznámkou

Žargónom opozície by sa dalo povedať, že tak veľmi ich zaujíma Občiansky zákonník, že ich tu sedí presne sedem. Z toho len štyria z Progresívneho Slovenska. Nerušte ma, pani poslankyňa, mali ste slovo. Ja sa k vám ani neprihováram. Pán minister, po 60 rokoch sa mení Občiansky zákonník a prvé vystúpenie, ktoré sme počuli od opozície, bolo to, že: Čo? Sa im vlastne nepáči, že pán Mierna zažaloval pána Bárdyho, šéfredaktora z Aktualít. Takže mám k vám, pán minister Javičítko, mohli ste tam do Občianskeho zákonníka dať paragraf, ktorý by premiérovi Róbertovi Ficovi zakázal žalovať šéfredaktora Aktualít, ktorý si svojou prezentáciou a zárobkovou činnosťou berie do úst pána premiéra Fica, pretože pravdepodobne im padá čítanosť v Aktualitách, pravdepodobne si inak zarobiť nevedia. A keď ste im okamžite faktograficky vysvetlili, nemali ste problém prihlásiť sa do rozpravy, odpovedať pani kolegyni Števlovej, ktorá utiekla teraz. Taká. Nerušte ma, prosím vás, lebo mi beriete čas. Tak hneď povedali: S tým problém nemáme, akurát, že keď nemajú problém ani s európskou smernicou, s ktorou sa toľko oháňajú, tak pán minister Ritomský z takého iného pohľadu. Mali by sme sa nad tým zamyslieť, aby sme pánovi premiérovi nedali takéto právomoci, aby v Občianskom zákonníku mal možnosť žalovať človeka, ktorý na ňom zarába. Ďakujem pekne. Pani
52. schôdza NR SR - 3.deň - B. popoludní
Dátum: 2026-05-28
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pán predsedajúci. Pán Jakab, tak porozprávali ste si svoje osobné bolesti, ktoré ste spôsobili vy aj so svojím pánom premiérom Matovičom, ktorý nemal kontrolu ani nad vlastnými financiami. Nie, to ešte štátnymi, tak asi ste práve vy sedeli s jeho pani Maňkou, ktorá mu každé ráno vyčleňovala tých 20 €, aby sa vôbec možno dostal do Bratislavy predtým, než mal to titánové auto, pretože ľudia veľmi dobre vedeli, ako ste sa správali a jediný, kto tu klame, ste vy a takisto, ako ste klamali aj s tými 500 € pre rómskych občanov, ktorým ste to sľubovali, tak snáď už ste nabrali trošku odvahy a išli ste do jednotlivých týchto komunít im vysvetliť, že tie fiatky im ozaj nepôjdu a tých 500 € naozaj nedostanú a to, čo ste vy dávali, nebolo niečím podložené a zadlžili ste o 20 miliárd celú Slovenskú republiku a zároveň vám asi treba preložiť, čo znamenajú jednotlivé výhľady ratingových agentúr medzinárodných, pretože tri najväčšie ratingové medzinárodné agentúry ako napríklad Fitch Ratings potvrdili hodnotenie A so stabilným výhľadom. Dokonca toto hodnotenie bolo potvrdené v máji 2026. A tieto stabilné financie, vďaka ktorým vôbec sa pán minister Kamenický dostal do medzinárodných štruktúr a je vnímaný veľmi pozitívne na rozdiel od vás, pretože to, čo dokazoval minister financií Igor Matovič, bolo jedine, že si vedel ostrihať podľa hrnca svoje vlasy a nie to, čo dokázal minister Kamenický na prach rozložené verejné financie dostať do medzinárodného hodnotenia s výhľadom A plus, takže pán Jakab, hovorte fakty. Toto nie sú narodeninové koláčiky a tortičky, ktoré ste rozdávali na Úrade vlády. Ďakujem pekne. Pán poslanec Boháč.
49. schôdza NR SR - 11.deň - A. dopoludnia
Dátum: 2026-04-29
Poslanec: Matejičková, Zuzana 
Druh vystúpenia: Vystúpenie s faktickou poznámkou

Poslankyňa Luščíková. Vy, kriedová nenávistná revolucionárka, ktorá ženiete študentov proti vlastným rodičom a starým rodičom. Vy ste sa mali vyjadrovať k voľbe poštou zo zahraničia, ale to ste vy vôbec nedokázali. Vašou jedinou témou bol podpredseda Národnej rady, pán Tibor Gašpar. Malo by vám byť trápne za to, čo tu stvárate a rozprávate. Ale poďme k meritu veci, a to je voľba poštou zo zahraničia. Lebo to vy s vaším kognitívnym myslením vo vašej strane proti Slovensku. Nech sa to nezabúda. Vy sa nedokážete držať témy. Ja vám dám jednu otázku. Má občan... Dávam vám otázku. Ja viem, že sa smejete, lebo ste teraz dostali trošku takého zrkadla naspäť, ako sa vyjadrujete vy voči nám, takže... Má občan, ktorý ide osobne k urne na Slovensku, také isté rovnaké podmienky, má takú istú kontrolu občianskeho preukazu a mieru tajnosti hlasovania ako ten, kto hlasuje poštou zo zahraničia? No nemá. A to je problém. Opozícia tu pravidelne zosmiešňuje našich voličov, celú stranu SMER. Smejte sa tu ako infantilné deti. Dávno ste prekročili hranicu vecnej kritiky, vy sa neviete normálne, konštruktívne vyjadrovať. Česť niektorým výnimkám, ako je napríklad pani kolegyňa Mesterová. Ahoj. Ja sa vás pýtam: kto v skutočnosti robí z politiky už frašku? Sme to my, kto žiadame jasné a férové pravidlá pre všetkých ľudí na Slovensku, alebo ste to vy, ktorí sa vysmievate každej jednej snahe vykonať férovosť pre ľudí žijúcich a pracujúcich na Slovensku? Pán poslanec Pročko, nech sa páči.
49. schôdza NR SR - 11.deň - A. dopoludnia
Dátum: 2026-04-29
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pani kolegyňa Kosová, po vašom vystúpení, už ako vám povedala moja kolegyňa, zazneli nepravdy. Vy tu tak bohorovne vystúpite a budete nám tvrdiť, že len vaša pravda je tá jediná, vy ste tí najúžasnejší a najmúdrejší, najinteligentnejší ľudia so všetkými vysokoškolskými titulmi, ktoré ste nadobudli, ja neviem kde, všade po celom svete, ale 5,5 milióna ľudí na Slovensku dokážete uraziť. Podľa vás nemajú ani na Slovensku čo robiť, spomínate tu lekárov z Michiganu, potom dokonca potrebujete až tak osobne hovoriť o mne, či ja som chýbala na hodine z občianskej náuky, no mne sa zdá, že vy ste chýbali na viacerých hodinách, keď nedokážete si ani prečítať výsledky parlamentných volieb v Kecerovciach a máte potrebu hovoriť, že my sme tam vyhrali, tak aspoň keď chcete tak veľmi vystupovať a nás tu urážať, dehonestovať a hovoriť, že my nemáme kognitívne myslenie, čo veľmi rada používate a urážate aj našich voličov, čo je priam neskutočné, čo vy si dovolíte takto urážať našich voličov, kedy my sme urazili vás alebo vašich voličov, alebo my by sme si dovolili vám hovoriť, či vy ste boli na občianskej náuke. A keď vám niekto povie presne tie isté slová, ktoré používate vy, padnú vám ústa, vy ste v šoku, ste ako keby došli prvýkrát niekam, že sa stretávate s iným názorom, pretože vy vôbec nedokážete rešpektovať iný názor, lebo len ten jeden váš jediný je správny a viac vám záleží na zahraničí ako na Slovensku. Potvrdili ste to vy aj celá vaša strana, že na Slovensku vám vôbec nezáleží a najradšej by ste sa dostali do štádia, že táto krajina sa rozpadne, pretože vy ani neviete vysloviť Slovensko. Pán poslanec Pročko, nech sa páči.
49. schôdza NR SR - 11.deň - A. dopoludnia
Dátum: 2026-04-29
Poslanec: Matejičková, Zuzana 
Druh vystúpenia: Vystúpenie s faktickou poznámkou

Predsedajúci, ja sa tiež posnažím venovať iba pani kolegyni Mesterovej, ktorá vystupovala na etapy, ale ja som úprimne rada, že vo vašom vystúpení, pani kolegyňa Mesterová, zaznel aj piaty pilier, že ste sa mu venovali, pilieru viery. Pretože ste si aspoň uvedomili, aké dôležité je mať vo svojom živote piliere, ako je pilier hodnôt, práva alebo pravdy. Ale vaša strana vidí problém v každej jednej vete, v každom kroku a v každom rozhodnutí, ktoré my prijímame, len vo svojich radoch nevidíte žiadne chyby. Dokonca postupne na dobu dáme pocit, že vašich kolegov do vašej strany úžasnej ste vyberali za noci svätojánskej, pretože, pani Mesterová, ja mám pocit, že vy ste majiteľmi pravdy, patentu na rozum. Možno ste sa najprv aj snažili vystupovať vecne, ale predsa len ste skĺzli k obyčajným populistickým frázam, ako to robí väčšina vašich kolegov. Ale ak hovoríte o poslancovi Národnej rady, že ho nemožno zažalovať, tak kto je ten poslanec Národnej rady? To je nejaký superhrdina, ktorého nemožno zažalovať, to je nadčlovek, pretože vy už zo seba robíte nadľudí, ktorým sa nemôžeme ani len priblížiť, a robíte zo seba úžasných ľudí, ktorí vedia všetko najlepšie a nás máte potrebu len neustále poučovať a dehonestovať. A okrem toho, že sa sem nemôžu prísť obhajovať jednotliví ľudia, mohol sem prísť Dani Kolár, ktorého vy považujete za extrémistu, veď viedzi s sebou máte poslanca Saba, ktorý hajloval, alebo mohla prísť pani Poľaka Santusová, ktorú chceli priam ohrozovať na živote a zastávate sa tých policajtov. Nemohli, tak nám tu nehovorte, čo môžeme my povedať a môžete len vy hovoriť. A na záver už len: je veľmi smutné, že sa spájate s ľuďmi, ako je pán Pročko, ktorý bol zatiahnutý s Matovičom v kampani, ktorí jediní chceli a mali snahu manipulovať voľby za 500 eur v rómskych osadách.
49. schôdza NR SR - 10.deň - A. dopoludnia
Dátum: 2026-04-28
Poslanec: Matejičková, Zuzana 
Druh vystúpenia: Vystúpenie s faktickou poznámkou

Za slovo, pán predsedajúci. Pán kolega Kerry. Doteraz ste si vypočuli väčšinu z opozičných faktických poznámok. Ja naopak vyzdvihnem váš veľmi pokojný tón, ktorý tu od rána chýbal a podľa mňa ste absolútne vecne a faktograficky vysvetlili mnoho vecí, ktoré stále nie sú našim kolegom z opozície jasné, ale však chápeme ich, lebo tie vystúpenia im napísali a úplne im asi nerozumejú, takže berieme ich s rezervou, ale v každom prípade to, že vy viete vystupovať a jasne pomenovať jednotlivé fakty, je obrovským rozdielom a dúfam, že ľudia na Slovensku si všimnú rozdiel medzi vystúpením a vystúpením, lebo na rozdiel od toho, čo predvádzajú niektoré kolegyne z Progresívneho Slovenska, ako absolútne dehonestujúco a dehumanizačne vystupujú, tak to je práve ich vizitka, ale práve preto vyzdvihujem to, ako vy ste im to pokojne vecne vysvetlili, lebo oni stále nepochopili a neustále klamú o tom, že my kradneme voľby ľuďom zo zahraničia. Nie je to pravda. A z tých vašich poznámok, ktoré toľko čítate, by ste si to už mohli konečne vymazať, miesto toho, aby ste tu infantilne kreslili nejaké šípky a tým nám ich vysvetľovali. Takže, pán kolega, pre vás klobúk dole, že ste to bravúrne zvládli aj popri tom, ako mali rôzne mimické prejavy počas vášho vystúpenia. Takže ešte raz, ja vám veľmi pekne ďakujem, že ľudia na Slovensku aspoň počas vášho vystúpenia uvidia ten rozdiel medzi tým, ako má poslanec Národnej rady vystupovať v pléne Národnej rady. Ďakujem.
49. schôdza NR SR - 9.deň - B. popoludní
Dátum: 2026-04-27
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pán Gašpar, vo svojom vystúpení ste spomínali prednášky so študentami a medzitým sme sa tu dozvedeli, že to títo influenceri robili zadarmo zo svojej dobrej vôle a niektoré tieto prednášky pretrvávajú dodnes, napríklad pán Púchovský, ktorého v podstate stvorila predchádzajúca vláda ešte, keď bol prezidentom Policajného zboru pán Lučanský, ak si dobre spomínam. Myslím, že pán Púchovský to niekoľkokrát povedal a v podstate, ako môžu tvrdiť, že to je zadarmo, keď teraz tento pán Púchovský je asistent pána poslanca Spišiaka z Progresívneho Slovenska. Akí sú títo influenceri zadarmo, keď pani Novák je v europarlamente. Možno, že by tam chcel byť niekto iný, možno, že pani Jurík, ktorá tak obdivuje Brusel a Paríž a ostatné podobné veci, a ja sa ešte úplne v krátkosti dostanem k tejto hárkovej kauze, ktorá tu vznikla, aj nám tu poukazované, ako neberieme vôľu asi 100 000 občanov, ktorí podpísali nejaké petičné hárky, pretože si to želajú, aby voľba zo zahraničia mohla ďalej pretrvávať poštou. Tak, milé Progresívne Slovensko, ja sa pýtam vás a vašej pani prezidentky, čo urobila pani Čaputová, keď občania počas covidu sa sami v podstate vyzbierali viac ako 500 000 s podpismi, preto, aby sa vyhlásilo referendum. Absolútne ich nerešpektovali. Povedala, že nerozumie Slovákom, povedala dopočutia, nemala záujem vôbec vypočuť to, čo ľudia chceli. Takže s týmito vašimi 100 000 ste mali narábať rovnako ako s takmer 1 miliónom ľudí, ktorí sa vyzbierali na to, aby mohlo byť referendum. Pani poslankyňa, pani predsedníčka Biháriová.